पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब एंड चंडीगढ़ काॅलेज टीचर्स यूनियन ने एडेड कॉलेजों में पूरे स्टाफ को कोरोना काल में बुलाने पर एतराज जताया है। स्टाफ ने काले बैज लगाकर आरके आर्य काॅलेज में प्रदर्शन किया। यूनियन के प्रदेशाध्यक्ष डाॅ. विनय सोफ्ट ने बताया कि पंजाब सरकार ने कोरोना के फैलाव को रोकने के लिए सरकारी विभागों में 50 फीसदी स्टाफ को घर से काम करने के हिदायत की है, जबकि उच्च शिक्षा विभाग द्वारा 136 एडेड काॅलेज कैंपस में आकर ऑनलाइन पढ़ाई करवाई जा रही है। यह टीचर घर से भी ऑनलाइन पढ़ाई करवाकर खुद को और परिवार को कोरोना से सुरक्षित रखकर सरकार की सहायता कर सकते हैं। पीपीसीटीयू की पंजाबी यूनिवर्सिटी के एरिया सचिव प्रो. राजिंदर कुमार ने बताया कि उच्च शिक्षा मंत्री तृप्त राजिंदर सिंह बाजवा ने स्टाफ को घर से काम करने और कॉलेजों के 50 फीसदी स्टाफ को ही आने की हिदायत की है। वहीं उच्च शिक्षा विभाग के बाबू सरकार की हिदायतों की अवहेलना कर रहे हैं।
डाॅ. सोफ्ट ने बताया कि राज्य की सभी यूनिवर्सिटी ने अध्यापकों को घर से काम करने को मंजूरी दी है जबकि पिछले पांच दिनों से पीपीसीटीयू के वफ्द की डीपीआई किसी भी प्रकार की बात सुनने को तैयार नहीं और पूरे स्टाफ को काॅलेज में ही बुला रहा है। संगठन के नेताओं ने कहा कि उच्च शिक्षा विभाग के अधिकारियों के इस व्यवहार के खिलाफ आज व 6 मई को काले बैज लगाने का फैसला किया है। अगर कोई जवाब न आया तो आंदोलन को तेज किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn